**TANTÁRGYI KÖVETELMÉNYEK**

|  |  |
| --- | --- |
| **Tantárgy neve** | **Tanítási gyakorlat IV.**  **(Csoportos és egyéni)** |
| **Tantárgy kódja** | **TAB1909** |
| **Meghirdetés féléve** | **7.** |
| **Kreditpont** | **4** |
| **Heti kontaktóraszám (elm. + gyak.)** | **0+3** |
| **Félévi követelmény** | **gyakorlati jegy** |
| **Előfeltétel (tantárgyi kód)** | **TAB1907** |
| **Tantárgyfelelős neve és beosztása** | **Moravecz Marianna** |
| **Tantárgy oktatója és beosztása** | **Nagy József** |
| **Tantárgyfelelős intézet kódja** | **TAI** |

**A foglalkozásokon történő részvétel:**

* A gyakorlati foglalkozásokon a részvétel kötelező. A félévi hiányzás megengedhető mértéke a tantárgy heti kontakt óraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény:** gyakorlati jegy

**Az értékelés módja, ütemezése:**

*Csoportos tanítási gyakorlat*

*A tanulók közösen vesznek részt három alkalommal az előkészítéseken, hospitálásokon, tanításokon és értékeléseken (Első alkalom: előkészítés, második alkalom: hospitálás, tanítás, értékelés előkészítés, harmadik alkalom: hospitálás, tanítás, értékelés). A két tanítási órán, csoportlétszámtól függően vannak beosztva a hallgatók a részegységekhez.(Pl.: Hat fős csoport esetén hárman tartják az egyiket és hármán a másik órát, így mindenkire sor kerül.) Egy héttel a tényleges tanítási gyakorlatot megelőző előkészítő órán megkapják a leendő tanítási órák témáit, minden olyan információt, ami hozzásegítheti őket a sikeres gyakorlathoz, a tantárgy sajátosságaitól kezdődően a vázlat megírásáig. A kiadott anyagokra megfelelő, teljesíthető időt kapnak, amely során alkalom van az esetleges javításra, felkészülésre, ezért a leadási határidő minimum 3 nappal a tanítás előtt. Ez ugyanúgy vonatkozik a hospitálókra is. Formai követelménye a „B” változatban leírtak alapján, kiegészítve a pontos szó szerinti feladatkiadásokkal, mindenféle óra közbeni megjegyzéssel, digitális szemléltetéssel, várható, saját kezűleg készített munkadarabbal. A foglalkozásokon kötelező az aktív, érdemi részvétel. A hallgatónak lehetősége van még külön is konzultálni az elkészült vázlat alapján. A megtartott tanórai részegység is, az érdemjegy részét képezi.*

*Egyéni tanítási gyakorlat*

*A szorgalmi időszak megkezdésével lehetőleg azonnal keressenek a hallgatók az egyéni órák kapcsán. Érkezési sorrend alapján történik a beosztás. Kérem, ne várják meg a kéthetes tanítási gyakorlat kezdetét, mert lehet, hogy nem fogok már abban az időszakban órát biztosítani. Minimum két héttel előtte jelezzék szándékukat. A megjelölt egy tanítási óra előtt a hallgatónak kötelező részt venni egy előkészítésen, egy hospitáláson, majd egy értékelésen. A formai és időpontbeli követelmények a csoportos értékelésnél olvashatóak.*

**A félévközi ellenőrzések követelményei:**

*A tantárgy jellege megkívánja a szak irodalomban való folyamatos tájékozódást. Az óravázlatok értékelése, javítása hétről-hétre történik, hogy a gyakorlat végére mindenki jártasságot szerezzen a testnevelés tantárgy tanításából. Egynél több hiányzó óraterv, a tantárgy félévi érvénytelenségét vonja maga után.*

*Az egyéni tanításnál már rendelkeznek a csoportos alkalmak során szerzett ismeretekkel, így a felkészületlenség, az egyetlen óravázlat hiánya a tantárgy érvénytelenségét vonja maga után.*

**Az érdemjegy kialakításának módja:**

*A gyakorlati jegy a csoportos és egyéni a tanítási egységnél, az óravázlatokból, várható munkákból, a megbeszéléseken, értékeléseken való aktív részvételből és a megtartott órából, részegységből tevődik össze.*

*Elégtelen osztályzat*

*Inaktív részvétel az értékeléseken, előkészítéseken, sorozatos igazolatlan hiányzás. Erősen hiányos, pontatlan, módszertanilag kifogásolható vagy le nem adott óravázlatok, határidők mellőzése. Hanyag hozzáállás a tanítási gyakorlathoz.*

*Elégséges osztályzat*

*Pontatlan óraterv, óratervek, várható munkák nagymértékű hiánya. Közreműködés, véleménynyilvánítás az órákkal kapcsolatban nem megfelelő és elegendő. A továbbhaladáshoz csak a szükséges minimális ismeretekkel rendelkezik, erősen kifogásolható óravezetés.*

*Közepes osztályzat*

*Változó, hullámzó intenzitású részvétel a foglalkozásokon és a vázlatoknál. Többnyire tanári segítségre szorul a vázlatírás, felkészülés során. Típushibákat ejt, nehezen építi be munkájába a tanultakat.*

*Jó osztályzat*

*A tantárgyhoz kapcsolódó követelmények nagymértékű teljesítése. Megbízhatóan, kevés, jelentéktelen hibával tesz eleget a követelményeknek, az ismereteit kis tanári segítséggel tudja alkalmazni.*

*Jeles osztályzat*

*A tantárgyhoz kapcsolódó elvárások maximális teljesítése. Időben leadott megfelelő minőségű óravázlatok, a hozzá kapcsolódó várható munkák, a követelményekben leírtak alapján. Aktív, kreatív részvétel, gondolkodásmód a közös és egyéni megbeszéléseken. Széleskörű módszertani, szakmai megnyilvánulások.*

*Elégtelen gyakorlati jegy javítása a tantárgy gyakorlati jellege miatt nem lehetséges.*

Nyíregyháza, 2019. szeptember 1.

*Nagy József*

szakvezető